**MEGHÍVÓ**

A Szulejmán szultán zarándokvárosának helymeghatározására és feltárására alakult kutatócsoport tisztelettel meghívja Önt a kutatások lezárása alkalmából rendezett,

**Szulejmán szultán zarándokvárosának kutatása 2012–2019**

című konferenciára

– – –

Az elmúlt hét évben több projekt, hazai és nemzetközi tudományos együttműködés keretében folyt a Szigetvár melletti Turbékon a hódolt Magyarország egyedülálló létesítményének, I. Szulejmán szultán sírkomplexumának kutatása. A vizsgálat a Pécsi Tudományegyetem kutatóinak munkájával indult, és az elveszett zarándokközpont azonosításához vezetett. 2015-től az MTA BTK és a PTE kutatóinak együttműködésében, az NKFIH (OTKA) támogatásával zajlottak a feltáró munkák. A projekt nagyban hozzájárult a 2016-ban tartott Zrínyi Emlékév sikeréhez és Szigetvár nemzetközi láthatóságának növekedéséhez. 2017-ben kormányhatározat döntött a feltárt épületmaradványok és környezetük állami kézbe vételéről, a kutatások 2019. végi lezárásáról, egy leendő kulturális-turisztikai központ tervezésének megindításáról és az ehhez szükséges pénzügyi eszközök rendelkezésre bocsátásáról. A rendezvény az elmúlt évek kutatási eredményeit mutatja be átfogó módon.

A **kutatás támogatói** a 2012-2019 közötti időszakban: az Emberi Erőforrások Minisztériuma (EMMI), a Magyar Alkotóművészeti Nonprofit Kft. (MANK), a Nemzeti Kutatási, Fejlesztési és Innovációs Hivatal (NKFIH), a Török Együttműködési és Koordinációs Ügynökség (TIKA), a Pécsi Tudományegyetem (PTE), a Magyar Tudományos Akadémia (MTA), Szigetvár Város Önkormányzata, a Mecsekérc Zrt. és a Szigetvári Takarékszövetkezet.

**A konferencia időpontja**: 2019. december 4. (szerda), 9.00-től 16.00-ig, ebédszünettel

A **konferencia helyszíne**: Bölcsészettudományi Kutatóközpont, Budapest IX. Tóth Kálmán u. 4. V. emeleti konferenciaterem.

**Regisztráció** kezdete: 8.30.

**Program**

**Megnyitók**

9.00-9.05 Köszöntő (Fodor Pál)

9.05–9.15 Latorcai Csaba János, az EMMI közigazgatási államtitkára

9.15–9.25 Hóvári János kormányzati megbízott

**Áttekintő előadások: főbb eredmények**

9.30–9.55 Pap Norbert: Turbék 1566-1693

9.55–10.20 Fodor Pál

**Szekció 1: Az 1566. évi hadjárat**

Fazekas István: A Habsburg–oszmán diplomáciai kapcsolatok forrásai 1553–1568

Glück László: Az 1566. évi hadjárat diplomáciai előzményei

Kelenik József: Szigetvár 1566-os ostroma

**Szekció 2: Régészeti vizsgálatok 2013-2019**

Hancz Erika-Varga Máté: A 2019-ben feltárt épületek

Kitanics Máté–Szalai Gábor-Polgár Balázs: A sáncok azonosítása

Sümegi Pál et al.: Környezettörténeti vizsgálatok

**Ebédszünet**

**Szekció 3: Interpretációs lehetőségek (Szulejmán Türbe Kulturális Turisztikai Központ)**

Papp Júlia: Az 1566-os ostrom képzőművészeti interpretációja

Fodor Pál–Pap Norbert: Az interpretáció történeti és tartalmi keretei

Jarjabka Ákos: A Szulejmán Türbe Kulturális Turisztikai Központ megvalósíthatósági tanulmány

**Zárszó**

Hóvári János